༨ དཔལ་རྒྱལ་དབང་ཀརྨ་པ་བརྒྱད་པ་ཀུན་མཁྱེན་མི་བསྐྱོད་རྡོ་རྗེ་ནི།
དཔལ་ཀརྨ་པ་ན་རིམ་བརྒྱད་པ་རྗེ་བཙུན་མི་བསྐྱོད་ཞབས་ཇི་ལྟར་བྱོན་པའི་ཚུལ་ནི།དེ་ཡང་སྔོན་
ཚེ་རྗེ་བདུན་པའི་ཞབས་དེ་ཉིད་རྡོ་རྗེའི་ཏིང་ངེ་འཛིན་གཡོ་བ་མེད་པའི་ཡེ་ཤེས་ཆེན་པོའི་རང་སྣང་དག་
པའི་ཞིང་རབ་འབྱམས་སུ་སངས་རྒྱས་ཐམས་ཅད་དང་རྒྱལ་བ་བྱམས་པས། ད་ལྟ་ཛམ་གླིང་ན་སངས་རྒྱས་
ཤཱཀྱ་ཐུབ་པའི་བསྟན་པ་ལྔ་བརྒྱ་ཐ་མ་ལ་ཐུག་པས་སྐྱེ་བོ་ཐམས་ཅད་ངན་སོང་སུ་གཞོལ་བར་གྱུར་གྱི་དེ་
ཐམས་ཅད་ཁྱོད་ཀྱིས་ལས་ཉོན་དེ་དག་ཁོ་ན་ལས་བརྩམ་སྟེ་གང་འདུལ་དུ་སྟོན་ཅིག་ཅེས་བསྐུལ་བ་ན།
ཡིད་བཞིན་གྱི་སྙིང་པོའི་པདྨ་འདབ་མ་འབུམ་པ་ལ་སྐྱིལ་མོ་ཀྲུང་གིས་བཞུགས་ཏེ་ཁམས་སྣ་ཚོགས་པ་
འདུལ་བའི་ཏིང་ངེ་འཛིན་ལ་སྙོམས་པར་ཞུགས་པ་ན་ཛམ་གླིང་གི་སེམས་ཅན་ཐམས་ཅད་ཀྱི་ཁམས་དང་
དབང་པོ་དང་མོས་པ་ཐམས་ཅད་ཇི་ལྟ་བར་མཁྱེན་འདུལ་དཀའ་སླ་ཐམས་ཅད་ལའང་ཐུགས་མཉམ་པ་
ཉིད་དུ་གྱུར་ཅིང་ང་ཐམས་ཅད་གདུལ་བར་ནུས་པར་གཟིགས་པས་སངས་རྒྱས་ཐམས་ཅད་ལ་ཕྱི་ནང་
གསང་བ་དེ་ཁོ་ན་ཉིད་ཀྱི་མཆོད་སྤྲིན་རྒྱ་ཆེར་སྤྲོས་ཏེ་འོད་ཟེར་མཐའ་ཡས་པས་སེམས་ཅན་ཐམས་ཅད་
སྨིན་
་ པར་མཛད་དེ། བཅོམ་ལྡན་དཔའ་བོ་ཁྱོད་ནི་སྔོན་སངས་རྒྱས། །དགའ་ལྡན་བཞུགས་ནས་འཛམ་
གླིང་གཤེགས་འཚལ་ལྟས། །བདག་ལ་མ་རུངས་འདུལ་བའི་ལུང་མནོས་ཏེ། །བྱང་ཆུབ་སྤྱོད་པའི་མགོན་
མཛད་ ངོ་ མཚར་ ཏོ། །ཅེས་ སོགས་ སྨོན་ ལམ་ དང་ དམ་ བཅའ་ ཆེན་ པོ་ མཛད་ ནས་ རྡོ་ རྗེའི་ མཛད་ པ་
བཅུ་གཉིས་ཇི་ལྟར་མཛད་པ་ལ་སོགས་པ་རྣམས་ནི་སྐལ་པ་མཆོག་གི་སྤྱོད་ཡུལ་ཏེ། རྣམ་ཐར་བདག་ཚུལ་
བཅུ་གཉིས་པ་ལས་ཅུང་ཟད་གསུངས་པ་དེ་སྐད་ཀྱང་རྒྱ་མཚོ་ལས་ཆུ་ཐིགས་ཙམ་སྩལ་བར་ཟད་དེ་བསམ་
གྱིས་ མི་ ཁྱབ་ པའི་ གནས་ དམ་ པའོ། །ཐུན་མོང་གདུལ་བྱའི་སྣང་བ་དང་བསྟུན་ན། རྗེ་ཆོས་གྲགས་ རྒྱ་
མཚོས། བདག་ནི་སྐྱེ་བ་མེད་ལ་སྐྱེ་ཚུལ་སྟོན། །གནས་པ་མེད་ལ་གནས་ཚུལ་སྟོན། །འཆི་བ་མེད་ཀྱང་འཆི་
ཚུལ་སྟོན། །ཞེས་སོགས་དང༌། སྐུ་སྐྱེ་བ་ཕྱི་མའི་འཁྲུངས་ཡུལ་ཡབ་ཡུམ་སོགས་གསལ་བར་གསུངས་པ་དེ་
ལྟར་སྐུ་བལྟམས་པའི་གནས་ནི་དཔལ་ཀརྨའི་གདན་ས་ཆེན་པོ་དང་ཉེ་བ་ངོམ་ཆུ་རྒྱུད། དེ་ལས་གཡས་
ལུང་ཀར་ཏི་ཕུག །དེའི་བྱེ་བྲག་ས་ཏམ་གྱི་གྲོང་དུ་སྐྱེ་བོ་ཕལ་པ་ལྟར་སྣང་བའི་ཡབ་ཡུམ་ལ་བལྟམས་པར་
མཛད་དོ། །དེ་ཡང་རྗེ་ཉིད་ཀྱི་ཞལ་ནས་ཁོ་བོ་ལ་ཕྱི་ནང་གསང་བའི་ཕ་མ་ཡོད་དེ། ལོངས་སྤྱོད་རྫོགས་
སྐུའི་ཞིང་དུ་སངས་རྒྱས་ཐམས་ཅད་ཀྱི་ཡེ་ཤེས་ཀྱི་ངོ་བོ་ཧྲཱིཿ ཡིག་གི་རྣམ་པས་གསང་བའི་ཡབ་ཆོས་རྗེ་
1

འཇིག་རྟེན་དབང་ཕྱུག་འཁོར་ལོ་སྡོམ་པར་བཞེངས་པའི་ཞལ་ནས་ཞུགས་ཏེ་ཡུམ་རྡོ་རྗེ་རྣལ་འབྱོར་མ་ཨ་
སྒྲོན་གྱི་ལྷུམས་སུ་ཞུགས་པ་སྟེ། འདི་གཉིས་ས་བཅུའི་བྱང་སེམས་ཡིན་ལ་རྣམ་པ་གཡོ་སྒྱུའི་མཛད་པ་ལྟར་
སྣང་བས་ཁོ་བོའང་མི་གཞི་ངན་པ་ལྟར་སྣང་བ་ཡིན། དེ་ནས་ལོངས་སྐུ་ཧེ་རུ་ཀའི་རྣམ་པས་བལྟམས་ཏེ་
སྔར་ས་ཧོར་གྱིས་བོད་ཆོལ་ཁ་གསུམ་བཟུང་དུས་ཀྱི་དམག་དཔོན་ཆེན་པོ་དགུ་པའི་རྒྱུད་ལས་སྐྱེས་པ་
གསེར་བྱ་བྲལ་བྱམས་པ་བཤེས་གཉེན་གྱི་ཞལ་ནས་ཞུགས་ཤིང་འཁྲུངས་པའི་ཆུ་མིག་དང་ཤུག་ཕུང་གི་
བདག་མོ་ཀླུ་མོ་ད་ར་གསལ་སྒྲོན་གྱི་ལྷུམས་སུ་བབས་ཏེ། དེའི་རྟེན་འབྲེལ་གྱིས་ངག་ཅུང་ཟད་མི་བདེ་བ་
དང་སྤུན་ཟླ་རྣམས་ཤེས་པ་མི་གསལ་བ་ཡིན། ནང་གི་ཕ་མ་འདི་དག་ནི་སྔགས་ཀྱི་སྦྱོར་ལམ་པ་ཡུལ་ཉེར་
བཞི་ཐམས་ཅད་དུ་དངོས་སུ་ཚོགས་འཁོར་ལ་དབང་བ་ཡིན། དེ་ལྟར་གསང་བ་དང་ནང་གི་ལྷུམས་སུ་རྡོ་
རྗེ་ཐེག་པའི་ནང་གི་དབང་སྐུར་ཐམས་ཅད་ཡོངས་སུ་རྫོགས་ཏེ་དག་པ་ལ་སྤྲུལ་སྐུའི་རྣམ་པས་ནང་གི་ཡུམ་
གྱིས་ལྷུམས་ནས་བལྟམས་ཏེ་ཕྱིའི་ཡབ་ཨ་བྱམས་དང་ཡུམ་སྡོང་མཁའ་སྤྲོད་པའི་དབོན་མོ་སྡོང་བཟའ་བླ་
མ་སྒྲོན་གྱི་ལྷུམས་སུ་ཞུགས་པ་ཡིན། ཕྱིའི་ཡབ་ཡུམ་འདི་གཉིས་ཀྱང་སྔགས་ཀྱི་ཚོགས་ལམ་ཆེན་པོ་ལ་རྨི་
ལམ་དུ་ཡུལ་ཉེར་བཞི་རྣམས་བགྲོད་པ་ཡིན་ནོ་ཞེས་རྗེ་དཔའ་བོ་ལ་དངོས་སུ་བཀའ་སྩལ་ཏོ། །དེ་ཡང་མེ་
ཡོས་ཧོར་ཟླ་གཉིས་པའི་ཚེས་བཅུའི་སྲོད་ལ་འོད་ཀྱི་གོང་བུ་འོད་ཟེར་འཕྲོ་བ་ཞིག་ཁང་ཐོག་ཏུ་བབས་ནས་
སྐར་ཁུང་ནས་སིལ་སྒྲ་དང་བཅས་པས་ནང་དུ་སོང་ནས་ནང་ཐམས་ཅད་ཉི་མ་ཤར་བ་ལྟར་གསལ་བ་ཞིག་
བྱུང་ཚེ་ལྷུམས་སུ་ཞུགས་ཏེ། དེའི་ནུབ་ཡུམ་གྱི་མནལ་ལམ་དུ་ཐང་ཆེན་པོ་མེ་ཏོག་གིས་གང་བའི་དབུས་ན་
གུར་ཆེན་པོ་ཤིན་ཏུ་ལེགས་པ་སྐུ་གསུང་ཐུགས་རྟེན་ངོ་མཚར་བས་གང་བ་དུང་གི་མཆོད་རྟེན་ཁ་བ་ལྟར་
འབབ་པ་གཅིག་ཏུ་སོན་ནས་རུས་པའི་རྒྱན་དྲུག་དང་བཅས་ཏེ་གར་བྱེད་ཅིང་འདུག་པའི་རྒྱ་རི་འཇའ་གུར་
དང་ན་བུན་གཡུའི་མདོག་གིས་གཏིབས་པ་ཁྱེའུ་བུ་མོ་བལྟ་ན་མི་ངོམས་པ་ནོར་བུའི་རྒྱན་ཅན་མཆོད་པ་སྣ་
ཚོགས་འཛིན་པས་ཕྱི་ནས་བསྐོར་བ་དང༌། གླུ་གར་གྱིས་མཆོད་པ་མཐོང་ཞིང་དེའི་ཚེ་མཆོད་གྲལ་ནས་
གསེར་གྱི་རྡོ་རྗེ་འོད་འབར་བ་ཞིག་བླངས། བུད་མེད་རལ་པ་ཁམ་ཤ་རེ་བ་ཞིག་གིས་དུང་ཆེན་པོ་གཅིག་
འབུད་ཅིང་འདུག་པའི་དུང་བླངས་ནས་བུས་པས་སྐད་ཆེར་བྱུང་ཚེ་ཁྲི་ཐོག་ན་བླ་མ་ཞིག་འདུག་པ་ན་རེ།
དུང་སྐད་དེ་རྒྱ་དབུས་ཐམས་ཅད་དུ་ཐོས་ནས་ཐལ་ཟེར། ཕྱི་རོལ་ཐམས་ཅད་ཁྲོམ་གྱིས་གང་འདུག་པ་ལ་
ཡབ་གྱིས་མ་ཎི་ལག་བསྐོར་ཆེན་པོ་གཅིག་ཐོགས་ནས་ཐམས་ཅད་ལ་མ་ཎི་བསྐུལ་ཞིང་འདུག །བླ་མ་དེས་
2

དུང་གི་མཆོད་རྟེན་གྱིས་མདོ་འཛིན་བྱས་པའི་ཕྲེང་བ་ཞིག་ཡུམ་རང་ལ་གཏད་ནས་འདི་ལ་མ་ཎི་སྒྲོངས་
ཟེར་ཏེ། འདྲེན་བདོ་བ་ལ་མནལ་སད་ཚེ། ལུས་བདེ་ཉམས་དང་བཅས་པའི་སྔར་ལས་ལྗིད་ཙམ་ཞིག་ཏུ་
འདུག །དེ་ལ་སོགས་པ་ཡབ་ཡུམ་དང་ཡུལ་སྡེ་བཅས་ལ་ངོ་མཚར་བའི་ལྟས་དང་རྨི་ལམ་དཔག་མེད་བྱུང་
འདུག་པ་བྲིར་མ་ལོངས་ཤིང༌། འཕགས་ཆེན་རྣམས་ལྷུམས་ཞུགས་དང༌། བལྟམས་པ་སོགས་ཀྱི་ཚེ། ངོ་
མཚར་བའི་ལྟས་བཟང་ཡོང་བ་ཆོས་ཉིད་ཡིན་པའི་ཕྱིར་རོ། །དེ་ལྟར་ལྷུམས་སུ་ ཟླ་བ་བརྒྱད་ལྷག་པར་
བཞུགས་ཏེ་ལྐོག་གྱུར་གྱི་གདུལ་བྱ་མཐའ་ཡས་པའི་དོན་མཛད་དེ། ཧོར་ཟླ་བཅུ་གཅིག་པའི་ཡར་ཚེས་
བཞིའི་སྔ་དྲོར་ཡུམ་ལ་གནོད་པ་མེད་པར་བལྟམས་ཏེ་དྲི་བཟང་གི་ངད་ཆེན་པོ་བྱུང་བ་ན་སྤྱན་ཧྲིག་ཧྲིག་
མཛད་ནས་ཀརྨ་པའོ་ཞེས་པ་ཙམ་གསུངས། དེའི་ཚེ་ཁང་ཐོག་ཏུ་འཇའི་ཀ་བ་ཟུག མེ་ཏོག་གི་ཆར་བབ་
ཅིང་ཡུམ་ལ་ཞག་མང་པོ་དྲི་བཟང་གི་ངད་བྲོ་བ་བྱུང༌། དེའི་ཚེ་ལྷ་ཐམས་ཅད་ཀྱིས་སྙན་པ་བསྒྲགས་པས་སྐྱེ་
བོའི་ཚོགས་མང་པོ་རང་བཞིན་གྱིས་འདུས་ཤིང་ངོམ་དུ་ཀརྨ་པའི་སྐུ་སྐྱེ་འཁྲུངས་ཞེས་སྙན་པ་ཕྱོགས་ཐམས་
ཅད་དུ་ཁྱབ། ཀརྨ་སི་ཏུ་པ་རྒྱལ་སྲས་བཀྲ་ཤིས་དཔལ་འབྱོར་ཕྱོགས་དེར་ཕེབས་པ་ན། ཟླ་བ་དེའི་ཚེས་
བཅུ་གསུམ་ལ་ཡབ་ཨ་བྱམས་མཇལ་དུ་བྱོན་པ་ནས་ངེད་ལ་བྱིས་པ་ངོ་མཚར་ཆེ་བ་ཞིག་ཡོད་ཞུས་པས།
སྔར་རྗེ་ཆོས་གྲགས་རྒྱ་མཚོས་མ་འོངས་སྤྲུལ་སྐུ་ལུང་བསྟན་གྱི་ཤོག་དྲིལ་སི་ཏུ་བ་དང༌། རྒྱལ་ཚབ་པ་སོ་
སོར་གཏོད་གསུངས་པའི་ཞལ་བྱང་ཡོད་པ་རྟེན་སྒམ་དུ་བཞུགས་པར་ཞིབ་གཟིགས་མཛད་ནས་ཁྱེད་ཡབ་
ཡུམ་ ལ་མིང་ཅི། ཁང་ པའི་ ལྟག་འོག་ཏུ་ཤུག་ཕུང་དང༌ ། ཆུ་མིག་ སྒོ་ ཤར་ དུ་ བསྟན་པ་རྣམས་ ཨེ་ ཡོད་
གསུངས། ཡོད་ཚུལ་ཞུས་པས་ཡབ་བྱམས་པ། ཡུམ་བླ་མ་མཚོ་ཟེར་བ་ཅུང་མ་མཐུན། འོན་ཀྱང་ཨ་བྱམས་
དང༌། བླ་མ་སྒྲོན་ཞེས་ཕྱོགས་མཐུན་ཙམ་ཡིན་པ་འདྲ། སྐུ་ཚེ་རྟེན་འབྲེལ་དུ་ཟླ་བ་གསུམ་པའི་བར་གསང་
ལ་ཉ་ར་དམ་པོར་གྱིས་གསུངས་ནས། རྟེན་བསྡུས་རིལ་བུ་བདུན། རས་ཀྱི་བག་ལེ་ཁ་གང༌། ཇ་དང་མར།
གུ་གུལ་དཀར་ནག་འདྲེས་པ་ཕུལ་གང་ཙམ་བསྐུར་ནས། འདི་ཀརྨ་སི་ཏུ་པས་ན་བཟའ་དང་ཇ་འདྲེན་ཡིན་
ཞུས། སྤོས་འདིས་བདུག་པ་གྱིས། རྟེན་བསྡུས་རིལ་བུ་འདི་རྣམས་དྲོངས་དང༌། སྤྲུལ་སྐུ་ཡིན་ན་ཅི་ཡང་མི་
ཡོང༌། མིན་ན་ནང་པར་ནས་རྟགས་གཅིག་སྟོན་པ་ཡིན། དེའི་ཚེ་མང་ན་ཚིག་བཞི་ཉུང་ན་གསུམ་གསུངས་
པ་ཡིན། དེ་བྱུང་ན་ཁྱོད་འདིར་ཤོག་གསུངས། ཡབ་ཀྱིས་དེ་རྣམས་བྱས་པ་ན་ཇ་འདྲེན་ཡང་བག་འཕྱིས་
ཙམ། ཨེ་མ་ཧོ། ང་ལ་ཐེ་ཚོམ་མ་བྱེད་དང༌། །ང་ནི་ཀརྨ་པ་ཞེས་བྱ། །གཞན་འགའ་ཡར་གསུངས་པ་མ་
3

ཟིན། ཇ་སྐོལ་ཞིང་ཡོད་ཚེ་སྤྲུལ་སྐུ་བལྟམས་ནས་ཞག་བཅུ་གསུམ་ལོན་པ་དེ་བཞེངས་ནས་གར་མཛད།
ངོམ་སྟོད་ཀྱི་སྡོང་ལྷ་རྒོད་ཀྱི་བུ་མོ་དཔོན་གཡོག་གཉིས་ཀྱིས་མཇལ་ཉིན་འཇའ་དང་མེ་ཏོག་གི་ཆར་བྱུང༌།
ཐམས་ཅད་མཁྱེན་པ་གོང་མ་དངོས་དང་མཇལ་བའི་དད་པ་སྐྱེས། སྐུ་འཁྲུངས་ནས་ཞག་བཅོ་ལྔ་ན་ཤེལ་
ཁྱམ་དཔོན་ཉ་སྐྱབས་ཀྱིས། ངའི་ཕས་དྲུང་གོང་མ་སྐུ་ཆུང་དུས་ན་བཟའ་ཞིག་ཕུལ། ད་རེས་ངས་ཀྱང་སྐུ་
དྲུང་དུ་ན་བཟའ་ཞིག་འབུལ་ཞེས་ཕུལ་བས་ལེགས་སོ་གསུངས། ཟླ་བ་གཅིག་ན་སྒོམ་ཆེན་གསེར་ཕུ་བས་
མཇལ་ཏེ་ཁྲོམ་མང་པོ་ཡོད་སར་ཇ་ཞུས་དང་ཚོགས་འཁོར་བྱས། ཕྱག་ཏུ་ཁོང་གི་ཌཱ་དྲིལ་ཕུལ་བས་དགྱེས་
ཏེ་འཁྲོལ་ཞིང་ཐམས་ཅད་ལ་ཕྱག་དབང་མཛད། ཁྱེད་ཀརྨ་པ་ཡིན་ན་རྩེ་ལྷ་སྒང་དུ་ང་ལ་ཆོས་གནང་བ་དེ་
གང་ཡིན་ཞུས་པས། ཕྱག་རྒྱ་ཆེན་པོ་དང༌། ནཱ་རོ་ཆོས་དྲུག་ཡིན་གསུང་བ་དང༌། དྲུང༌སི་ཏུ་པས་སྤྲུལ་སྐུ་
བརྟག་པར་ཡོན་བདག་མཚོ་སྐྱེས་བཏང་ཚེ་ཡིག་དྲུག་ལན་མང་པོ་གསུངས་དབུ་དུམ་པ་གསེར་ཇིས་མཇལ་
བས་སྐུ་ལ་དྲི་བཟང་གི་ངད་རྒྱུན་དུ་ལྡང་བ་ལ་སོགས་པ་མཚན་བཟང་གི་སྙན་པ་རི་བོ་ཆེར་བསྒྲགས་ཤིང༌།
ཐམས་ཅད་ཀྱིས་ཀརྨ་པའི་སྤྲུལ་སྐུ་ཡིན་པར་ཡིད་ཆེས་ནས་སྙན་པས་ཕྱོགས་ཀུན་ཁྱབ། ཨ་ཁུ་ཨ་ཐར་
གྱིས་འདི་ཀརྨ་པ་ཡིན་ན་འདིས་མི་གནོད་ཟེར་ནས་སྨན་ཆེན་ཞུན་མར་དང་སྦྱར་ནས་དྲོངས་པས། ཅུང་
ཟད་ཀྱང་མ་གནོད། བྱིས་པ་ལེགས་སོ་བྱ་བའི་བུ་ཚ་དེས་ལྡག་ལིའི་བུ་ཀརྨ་པ་ཡིན་ན་ཅིར་ཐལ་ཡང་བྱིན་
རླབས་ཞུ་རི་ཞེས་ཁ་ངན་མང་དུ་བྱས་ནས་ཡབ་དང་སྔོན་ཁ་གལ་བྱས་པར་ཁྲོམ་ལ་ཕྱག་དབང་གནང་
སྐབས་དེར་མ་གནང་པས་ཁོ་རང་ཡང་དད། ཡུམ་གྱིས་བལ་འཁལ་བའི་འཕང་ནས་འཛིན་ཏེ། འཁལ་མ་
བཅུག་པས། ཁྱོད་ད་ལོ་མི་ཁ་རྒྱང་གྲགས་ཟེར་ནས་འགྲམ་པར་ཐལ་ལྕག་རྒྱབ་པས། ཨ་མ་རང་ལ་དལ་
པོར་སྡོད་མ་ཎི་ཐོན། བལ་འཁེལ་མི་དགོས། ང་ལ་བདག་པོ་གཅིག་མྱུར་དུ་ཡོང་བ་ཡོད་གསུངས་བཞིན་
རི་བོ་ཆེ་པ་དང༌། ལྷོ་རོང་པའི་སྤྱན་འདྲེན་པ་སླེབས་ལྟར། ཟླ་ངོ་བདུན་བཞེས་པ་ན་རི་བོ་ཆེར་ཕེབས།
ཆོས་རྗེ་འཇིག་རྟེན་དབང་ཕྱུག་གིས་བསྙེན་བཀུར་ཆེར་ཞུས། ངོས་འཛིན་མང་པོ་མཛད། དེ་ནས་བཟུང་སྟེ་
ལ་ལར་བསླབ་སྟོན་གནང༌བ༌དང༌། ལ་ལར་མངོན་མཁྱེན་མཛད་པ། ལ་ལར་ཡིག་དྲུག་གི་དགེ་བསྐུལ་
མཛད་པ་ལ་སོགས་པས་སྐྱ་སེར་ཐམས་ཅད་དད་པ་ཐུན་མོང་མ་ཡིན་པ་སྐྱེས། ཁམས་ཕྱོགས་ཀྱི་ཡུལ་མི་
ཐམས་ཅད་ནས་རྒྱལ་བ་ཀརྨ་པའི་སྤྲུལ་སྐུ་ཡིན་ལ་ཡིན་བཞིན་པར་ཐག་གཅད། ཆོས་རྗེ་ཡང་ཐུགས་བླ་
ལྷག་ཏུ་ཆེས་ནས། ཆིབས་པ་སྐུ་ཆས་སོགས་རྫོངས་འབུལ་བཅས་ལྷོ་རོང་རྫོང་དུ་སྤྱན་དྲངས་ལྟར་ཕེབས།
4

དོན་ལྡན་ཞབས་ཀྱི་དབུ་ཞྭ་ངོས་འཛིན་མཛད། སྐབས་དེར་རྒྱལ་ཚབ་པས་སྤྲུལ་སྐུ་ངོམ་དུ་འཁྲུངས་པའི་
སྐད་གསན་འཕྲལ་རྟེན་འབྲེལ་འགྲིགས། འོན་ཀྱང་བླ་མ་ཨ་མདོ་བ་རྒོད་རླབས་ཅན་ཞིག་གིས་ཁོ་རང་
ཚང་དུ་བུ་ཞིག་བྱུང་བ་ཟུར་མང་དྲུང་པའི་སྐུ་སྐྱེ་ཡིན་པས་དེ་ལྟར་ཡིན་ཚུལ་གསུངས་པ་དང༌། ཕ་ལ་རྨི་ལམ་
དང་ལྟས་བཟང་པོ་བྱུང་བར་བརྟེན། བུ་ལ་བསླབ་སྦྱངས་མང་དུ་བྱས་ནས་ཐམས་ཅད་མཁྱེན་པའི་སྤྲུལ་
སྐུར་བསྒྲགས་ཏེ་བྲག་གསུམ་ན་བཞུགས། སྒར་པ་ཕལ་ཆེར་ཡང་དེར་འདུས་པ་ལ་ལོངས་སྤྱོད་ཀྱིས་མགུ་
བར་བྱས། བླ་མ་རིན་པོ་ཆེ་སྐྱ་སེ་སྒར་དུ་གདན་དྲངས་ཏེ་སྐུ་སྐྱེ་ངོས་འཛིན་མཛད་པར་ཞུས་པ་བླ་མ་ཉིད་སྐུ་
གཤེགས། དེའི་ ཚེ་ སྒར་ པས་ ཕྱོགས་ ལྷུང་ གིས་ དཀྲུགས་ རྐྱེན་གྱིས། རྒྱལ་ ཚབ་ པ་ སྔོན་ གྱི་ ལུང་ བསྟན་
སོགས་ཀྱིས་སྤྲུལ་སྐུ་ཉིད་ལ་འཆུགས་མེད་ཀྱི་ཐུགས་ངེས་ཤེས་ཡོད་རུང་རེ་ཞིག་སྒར་པ་མི་མང་གི་ཁ་ངོ་
ཅུང་ཟད་གཟིགས་དགོས་ཀྱིས་བྲག་གསུམ་དུ་ཕེབས་ནས། ཨ་མདོ་པའི་སྲས་དང་མཇལ་བར་དར་སྣ་ཚུར་
སློག་པ་སོགས་རྟེན་འབྲེལ་མ་འགྲིགས་ཤིང༌། ཨ་མདོའི་སྲས་རེ་ཞིག་རྩེ་ལྷ་སྒང་དུ་སྐུ་མཚམས་ལ་བཞག
མཆོག་སྤྲུལ་ལྷོ་རོང་རྫོང་དུ་ཕེབས་སྔོན་དབུ་ཞྭ་དང་ལས་ཞྭ་གཞན་མ་ཞིག་ལ་ངོས་འཛིན་ཇི་བཞིན་མཛད།
དྲུང་གོང་མའི་ལྕམ་སྲིང་ཞིག་ཡོད་པར་ཨ་ཅེ་གསུངས། དེ་སོགས་ངོས་འཛིན་མང༌པོ་གནང༌། ཀི་ནོག་བླ་
མ་བསོད་རིན་པས་ཁྱེད་ཀརྨ་པ་ཡིན་ན་ང་ལ་གསུང་ཞིག་བྱོན་ཞུས་པས། ང་ལན་རེ་པདྨ་འབྱུང་གནས་
ཡིན། །ལན་རེ་ས་ར་ཧ་པ་ཡིན། །སོགས་གསུངས་དགུང་ལོ་ལྔ་པ་ཨ་མདོ་བུ་ཟུར་མང་སྐུ་སྐྱེ་ཡིན་ང་ཡི་
མི་གྲྭ་
པ་ཡིན་གསུངས། རྗེ་མོ་ཞིག་གིས་བསྔོ་ཞུས་ཕུལ་བས་བསྔོ་བ་མ་གནང་པས། དེས་སྔར་ཀརྨ་པ་ཡིན་ན་
གོག་མི་ཡོང་ཞུས་པ་ཡིན་འདུག ཡུམ་ལྷ་མོ་སྐྱིད་ཅེས་དབོན་མོའི་ཡུམ་ངོས་འཛིན་དང༌། རྐང་པ་འཐིང་
ཚུལ་ མཛད། རྒྱ་ སྟོང་ བྱ་ བྲལ་ བས་མཇལ། མཆོད་བཤམ་གྱི་སྟེང་ གི་ ནམ་ མཁར་ ཨོ་ རྒྱན་ ཆེན་ པོ་ ཞལ་
གཟིགས། སྒར་ནས་བླ་མ་ཡང་རི་བ་སོགས་སྤྱན་འདྲེན་ལ་འབྱོར། དེ་ནས་སྤྲུལ་པའི་སྐུའི་ཞབས་ཕྱིར་ལྷོ་
རོང་གོ་ཤྲཱི། རི་བོ་ཆེའི་མི་སྣ་རྣམས་འབྱོན་པའི་སྔ་འཕར་བཏང་ནས། ནམ་ཟླ་དགུན་ཡིན་ཡང་འབྲུག་དང་
ཁུ་བྱུག་ལན་གསུམ་གསུམ་དུ་གྲགས། སྒར་དཔོན་རྣམས་སྤྲུལ་སྐུ་གཉིས་ངེས་པ་མ་འདྲོངས་ཀྱི་བར་དུ་
ཕྱག་མི་འཚལ་བའི་ཁྲིམས་བྱས་ཀྱང༌། དབང་མེད་དུ་སྣང་བ་འགྱུར་བས་ཕྱག་དང་མཇལ་དར་ཕུལ་ཐམས་
ཅད་མཆི་མ་དང་བཅས་སྨོན་ལམ་འདེབས་པར་གྱུར། སྒར་དུ་ཕེབས་ཐོག